እኔ እንግዲህ ምንም የማውቀውም የሚታየኝ ነገር የለም። አንድ ነገር ግን አጥብቄ እለምናለሁ። መቼም ሰው ሆኖ የማያጠፋ የለም። አጥፍታም ከሆነ፣ ለእግዚያብሔር ብለው፣ ለዘርና ለትውልዳቸው ብለው ቢለቁልኝ። ህጻን ልጅ ያለው ሰው ስሜቱ በደንብ ይገባዋል፤ እናት ለልጇ ምን ማለት እንደሆነች፤ ለዚች ለህጻን ልጇ ያለቻት እሷው ናት። እሷም ብትሆን ወጣትና የተማረች ተንኮል የማታውቅ ንጹህ ልጅ ናት፤ ለሀገር አትጠቅምም ብቻዋን ነፍስ እንዳጠፋ ሰው እዛ ተወስዳ የምትታሰረው፣ ለኔም ከላይ ከታች ያለችኝ ጧሪ ቀባሪዬ እሷው ናት። መንግሥት አስተያየት አድርጎ ቢፈቅድልኝ በእግዚያብሔር መንገድም ያስኬዳል። እስቲ እግዚያብሔር ልባቸውን ያራራልኝ።
